cyanic-selkie/wikianc huggingface dataset:
फेदेरिको फेलिनी
रिमिनी (1920-1938)
1937 में फेलिनी चित्रकार देमोद बोनिनी के संगे मिलके पोर्ट्रेट बनाने वाला एगो स्टूडियो खोललें आ साथे साथ कई गो पत्र पत्रिकन खातिर कार्टून भी बनावे शुरू क दिहलें।
रोम (1939)
हालांकि फेलिनी क मन अध्ययन से ऊब चुकल रहे बाकी ऊ अपना माता-पिता के प्रसन्नता खातिर रोम विश्वविद्यालय के लॉ स्कूल में दाखिला ले लिहलें। रोम में कानून के पढ़ाई के दौरान फेलिनी पिकोलोऔर पिपोलो दी रोमा  नाम के अखबार में संवाददाता के रूप में काम करे शुरू क दिहलें। बाकी अदालती कार्यवाही क खबरें लिखला से उनकर मन जल्दिए उचट गइल। एकरा बाद ऊ मार्क औरेलियो  नाव के एगो साप्ताहिक पत्रिका खातिर काम शुरू क दिहलें आ पत्रिका में अपना पहिला लेख के प्रकाशन के चार महीना के भीतरे ऊ संपादक मंडल में भी शामिल क लिहल गइलन। ए पत्रिका में उनकर बट आर यू लिसेनिंग ? शीर्षक से स्थायी स्तंभ भी छपल शुरू हो गइल। फेलिनी के जीवन के इहे ऊ दौर रहे जब ऊ पत्रिका खातिर काम करत-करत रोम के फिल्मकारन आ पटकथा लेखकन के संपर्क में आइल रहलें आ अंत में फिल्म निर्दशन आ पटकथा लेखन के आपन करियर चुन लिहलें।
पटकथा लेखन और फिल्म निर्देशन
मार्क औरेलियो खातिर काम करत समय फेलिनी रेडियो रूपक क साथे फिल्म समीक्षा भी लिखे शुरू क दिहलें। फेलिनी के पहिली बेर 1940 में इटालियन फिल्मकार मारियो मट्टोली  के फिल्म पिराता सोनो इओ  में हास्य दृश्य के संवाद लिखे के काम मिलल। एकरा बाद फेलिनी कबो पीछे मुड़के ना देखलें। फेलिनी दूसरका विश्वयुद्ध के विभीषिका के देखिके युद्ध विरोधी हो गइलन। फेलिनी प्रसिद्ध फिल्मकार रॉबर्टो रोसेलिनी के संपर्क में अइलन आ उनकर सहायक बन गइलन। 1946 में रोसेलिनी के फिल्म पेसा और ल एमोर  में ऊ लेखक के साथ सहायक निर्देशक के रूप में काम कइलन। इहे ऊ दौर रहे जब ऊ नामचीन अदाकार मर्सेलो मैस्त्रियानी और अल्बर्टो लेतुआदा  क संपर्क में अइलन आ उनकर घनिष्ट मित्र बनि गइलन।
1950 में फेलिनी अल्बर्टो लेतुआदा के साथे मिलके लुसी देल वेरियेता नाव क एगो फिल्म बनवलें जवन बुरी तरह से असफल रहे आ फेलिनी अपना मित्र के संगे कर्जे के बोझ में दब गइलन। लेकिन एही दौरान रोसेलिनी के फिल्म पेसा  में पटकथा खातिर रोसेलिनी सेर्गियो एमिदे के साथे फेलिनी के ऑस्कर पुरस्कार मिल गइल। लेकिन एकरा बावजूद फेलिनी के जल्दी सफलता ना मिलल। उनकर शुरुआती फिल्मन के फिल्म समीक्षक सिरे से खारिज क दिहलें। इहां तक कि बतौर निर्देशक उनकर पहिली फिल्म व्हाइट शेक  क पटकथा के पढ़िके माइकेलएंजिलो एंतोनियोनी एके फिल्म बनावे लायक ना पवलें। बाकी 1953 में उनकर फिल्म विट्टेलोनी  के समीक्षक आ दर्शक दिल खोलके सरहलें। ए फिल्म के वेनिस फिल्म समारोह में सिल्वर लॉयन पुरस्कार मिलल।
फिल्में
पटकथा लेखक आ फिल्म निर्देशक के रूप में फेलिनी अधोलिखित फिल्मन में काम कइले रहलन:
धरोहर
अंग्रेजी भाषा में पापराजी (Paparazzi) शब्द फेलिनी के फिल्म ला दोल्चे विता से चलन में आइल रहे। त उहवें फिल्मकार टिम बर्टन आ डेविड लिंच के फिल्मन पर हमनी के फेलिनी के प्रभाव साफ-साफ देख सकीं ला जा।
मानव बस्ती
भूगोल, सांख्यिकी, आ पुरातत्व बिज्ञान में बस्ती, स्थानीय निकाय भा सघन क्षेत्र एगो अइसन समुदाय के समझल जाला जहवाँ लोग रहेला। बस्ती के जटिलता एगो छोट जगह पर कुछेक घर के समूह से लेके सब से बड़हन शहर जवन चारो तरफ से सघन आबादी से घिरल बा तक फैलल हो सकत बा। बस्ती के मतलब एगो छोट टोला (टोल/टोली, Hamlet (हैमलेट)), गांव, कस्बा आ शहर हो सकत बा। बस्ती ऐतिहासिक गुण जइसे की तारीख भा सदी जे में उ बसावल गइल रहल भा पहिला हाली फलाना द्वारा बसावल गइल रहल इ बात से भी रूबरू होला।
भू-स्थानिक भविष्यवाणी मॉडलिंग के क्षेत्र में बस्ती के मतलब होला शहर, कस्बा, गांव भा मकान कुल के समूह जहां लोग रहेला भा काम करेला।
एगो बस्ती में पारंपरिक तौर पर कुछ बनावल सुबिधा कुल हो सकत बा जइसे की सड़क, खेत के चारो ओर कांट के घेरा, खेत, सीमांकन, क्यारीं, गड्ढा, तालाब, बगइचा, चक्किघर भा मंदिर।
अस्पताल
अस्पताल (hospital) सेहत के देखभाल आ बेमारी के इलाज करे वाला संस्था होला जहाँ बिसेसग्य डाक्टर, ट्रेनिंग प्राप्त नर्सिंग आ इलाज के बिबिध उपकरण सभ के सुबिधा मौजूद होले। अस्पतालन के सभसे प्रचलित रूप जनरल अस्पताल होलें जहाँ बिबिध रोग खाती ओपीडी (OPD) आ तत्काल इलाज उपलब्ध करावे खाती इमरजेंसी वार्ड नियर सुबिधा होले। अन्य प्रचलित अस्पतालन में जिला अस्पताल होलें जे एक तरह के जनरले अस्पताल होलें।
बिसेस अस्पतालन में ट्रौमा सेंटर, टीबी अस्पताल, रिहेबिलिटेशन सेंटर वगैरह आवे लें, जिनहन के खास सीमित मकसद आ बिसेसग्यता होला। आमतौर प अस्पताल के साथे कुछ अउरी सपोर्टिंग ब्यवस्था भी होला जइसे कि फार्मेसी, पैथोलॉजी, रेडियोलॉजी वगैरह।
ज्यादातर अस्पताल पब्लिक सेक्टर में होलें, जिनहन के फंडिंग सरकार करे ले। एकरे अलावा प्राइवेट संस्था के रूप में भी अस्पताल आ नर्सिंग होम के चलन बहुत बा। आमतौर पर मेडिकल कालेज सभ के साथ भी अस्पताल जुड़ल होला आ एह तरीका से पढ़ाई आ इलाज दुनों काम होला।
फर्नीचर
फर्नीचर एक जगहसे दुसरे जगह ले जाये लायक अइसन सामान सभ हवें जे आदमी के कई किसिम के कामकाज में कामे आवे लें जइसे कि बइठे खातिर (खटिया, कुर्सी, सोफा), सुते खातिर (पलंग, खटिया, पलंगरी), खाना खाए खातिर (पीढ़ा, चौकी, डाइनिंग टेबल); या कौनों किसिम के सामान रखे खातिर (आलमारी, रैक, इस्टूल)। फर्नीचर के उपयोग के साथ-साथ घरेलू सजावट के आइटम के रूप में भी इस्तेमाल हो सके ला आ कुछ दशा में घार्मिक कामकाज खातिर भी। ई साज-सामान सभ कई किसिम के चीज से बनावल जा सके लें जैसे की बाँस, लकड़ी, लोहा आ अउरी धातु सभ से, प्लास्टिक से।
इस्टूल
इस्टूल चाहे स्टूल एक किसिम के फर्नीचर हवे जे बइठे भा छोट-मोट समान रखे खाती इस्तेमाल होला। आमतौर पर एह में तीन गो पाया आ एक आदमी के बइठे भर के सीट होला। ई लगभग कुर्सी नियर होला बस एहमें पीठ टेके वाला आ हत्था ना होखे लें। अउरी किसिम सभ में ई एक से ले के छह पाया वाला तक हो सके ला। कुछ इस्टूल सभ फोल्डिंग भी होखे लें जिनहन के मोड के रखल जा सके ला।
कुर्सी
कुर्सी एक किसिम के फर्नीचर हवे जेह पर बइठल जाला। कौनो आम कुर्सी के बनावट के सभसे प्रमुख बिसेसता होला कौनों मजबूत चीज के बनल चौकोर सीट आ आकरे साथे नब्बे डिग्री के कोण पर लागल पीठ टेके के बेवस्था, जबकि बइठे वाला सीट में चार गो पाया लागल होखे लें। अउरी बनावट में हाथ रखे खातिर दुनों साइड में हत्था हो सके लें। कुछ किसिम में पिठासा कुछ पाछे की ओर ओरमल हो सके ला आ पाया सभ के निचला हिस्सा आपस में मजबूती खातिर पटिया से जोड़ल गइल हो सके लें।
बेंच
बेंच एक किसिम के फर्नीचर हवे जेह पर दू से अधिका लोग अगल-बगल बइठ सके ला। ई आमतौर पर पब्लिक जगह पर, जइसे की पार्क, वेटिंग एरिया वगैरह में रखल जाला। लकड़ी भा धातु के बनल बेंच सभसे आम प्रकार हवे।
कुर्सी
फोल्डिंग कुर्सी के मोड़ के रखल जा सके ला। ई लकड़ी, लोहा, इस्टील आ अउरी बिबिध किसिम के चीज से बनल हो सके लीं।
पीलू मोदी
पीलू मोदी (14 नवंबर 1926 – 29 जनवरी 1983) एक ठो भारतीय आर्किटेक्ट आ राजनेता रहलें आ स्वतंत्र पार्टी के संस्थापक सदस्य रहलें। संसद में चउथे आ पाँचवें लोक सभा चुनाव में जीत के सांसद के रूप में रहलें आ एकरे बाद 1978 से अपने निधन तक ले राज्य सभा के सांसद रहलें। पीलू मोदी के उनके व्यंग आ खुशमिजाज व्यक्तित्व के कारण याद कइल जाला।
जीवन
पीलू मोदी के जनम एक ठो पारसी परिवार में होमी मोदी के घरे भइल। उनके पढ़ाई दून स्कूल, देहरादून में भइल, आ आगे कैलिफोर्निया बिस्वबिद्यालय भइल जहाँ से ऊ आर्किटेक्चर बिसय में मास्टर डिग्री लिहलें। जुल्फिकार अली भुट्टो, जे बाद में पाकिस्तान के परधान मंत्री बनले, कॉलेज के जमाना में पीलू मोदी के दोस्त रहलें।
राजनीति में मोदी, उदारवाद आ स्वतंत्रता के बिचारधारा के समर्थक रहलें। 1967 के लोक सभा चुनाव में गुजरात के गोधरा सीट से जीत के ऊ चउथी लोक सभा में सांसद बनलें। 1971 में ऊ दुबारा चुनल गइलेन आ मार्च 1977 ले लोक सभा में सांसद रहलें। इमरजेंसी के दौरान, मोदी के जेल में बंद कइल गइल रहल।
मोदी के बियाह उनके एक ठो अमेरिकी मित्र, लेविन कोलगन मोदी, जे उनके कॉलेज में साथ रहली, के साथ भइल रहल। पीलू मोदी कॉलेज ऑफ आर्किटेक्चर, कटक, उड़ीसा, आ फिडे (FIDE)  शतरंज प्रतियोगिता के नाँव उनके सम्मान में रखल गइल बा।
निकेलोडियन
निकेलोडियन चाहे निकलोडियन (Nickelodeon) जेकरा खाली निक या निक टीवी के नांव से भी जानल जाला, एगो अमेरिकी टीवी चैनल बा। ई वायाकॉम के सब्सिडरी हवे। एकर टेस्ट रूप में पहिला प्रसारण 1 दिसंबर 1977 के भइल रहे जबकि 1 अप्रैल 1979 से एकर औपचारिक प्रसारण सुरू भइल आ ई लड़िकन खातिर पहिला केबिल टीवी चैनल रहे।
सोफा
सोफा चाहे काउच एक किसिम के फर्नीचर हवे जे पर दू या तीन लोग के बइठे के जगह होला, लोग बेंच वाला इस्टाइल में अगल-बगल बइठे ला, साइड में हत्था होला आ गद्दी में स्प्रिंग लागल होला भा मोट फोम के गद्दी होला। आमतौर पर ई बइठे खातिर होला बाकिर कुछ सोफा पर सुतलो जा सके ला। ई घर में लिविंग रूम, ड्राइंग रूम में रखल जाला हालाँकि, घरेलू इस्तेमाल के अलावा ई होटल सभ के लाउंज में, ऑफिस सभ के वोटिंग एरिया वगैरह में भी रखल मिल सके ला।
खटिया
खटिया चाहे चारपाई भारत आ आसपास के इलाका में इस्तेमाल होखे वाला एगो फर्नीचर हवे जे सुते, बइठे खातिर इस्तेमाल होला आ एह में चार पाया होलें जे चार ठो लमहर पाटी से जुड़ल होलें; इनहन के बीचा में कौनों किसिम के रसरी से बीनल गइल रहे ला।
ई एगो आसानी से बन जाए वाला आ सस्ता किसिम के फर्नीचर हवे जे भारतीय उपमहादीप में बहुत आम हवे। लगावल जाए वाला मटेरियल के हिसाब से एकरे महँग-ससत होखे में अंतर पड़ सके ला। रसरी के रूप में पटुआ-जूट के रसरी से ले पुअरा के गूर्ही से ले के नारियल के रसरी ले कई किसिम के चीज इस्तेमाल होखे ला।
रवीन्द्र कुमार 'राजू'
रवीन्द्र कुमार 'राजू' एगो भोजपुरी लोकगीत गायक रहलें। 'राजू'के साल 2002 में उनकर भोजपुरी एलबम 'ए बलम जी' आ गाना 'खेत बारी बंटि जाई' से कमे उमिर में शोहरत मिल गइल रहे। जेवना के बाद उनकर कई गो एलबम टी-सीरीज आ अउरी दोसरा संगीत कंपनियन से जारी भइल। राजू के भोजपुरी संगीत में उनकर दमदार आवाजा खातिर जानल जाला। उनकर 30 दिसंबर 2017 के लंबी बीमारी के बाद बनारस में काशी हिंदू विश्वविद्यालय के सर सुंदरलाल अस्पताल में निधन हो गइल।
जीवन परिचय
रवीन्द्र राजू के जन्म बलिया जिला के भरौली गांव में एगो गरीब परिवार में भइल रहे। उनकर पढ़ाई-लिखाई गंवहीं पर भइल रहे। होस संभलला के बाद ऊ गीत संगीत में रुचि के चलते एही क्षेत्र में लगन लगा लिहलें आ गांव-गिराव के जानकारन से संगीत सीखे लगलें।
गीत गवनई के सफर
सत्रह साल के अपना संगीत के सफर में राजू के जान पहचान शोहरत खूबे मिलल। बाकी ऊनकरा के लगातार एह बात के एहसास रहल कि उनकरा प्रतिभा के ऊ सम्मान ना मिलल जेवना के ऊ हकदार रहलें।
बीछल एलबम
रवीन्द्र कुमार 'राजू' के कई गो संगीत एलबम खूबे मशहूर भइल। जेवना में शामिल बा;
पॉ पेट्रोल
पॉ पेट्रोल (PAW Patrol) लड़िकन खातिर एगो कनाडाई टीवी एनीमेशन सीरीज बा जे कीथ चैपमैन द्वारा बनावल गइल बा। एकर प्रोडक्शन स्पिन मास्टर एंटरटेनमेंट करे ला अ एनीमेशन के काम गुरु स्टूडियो द्वारा कइल गइल हवे। कनाडा में एकर प्रसारण 2013 में शुरू भइल जबकि अमेरिका में ई 12 अगस्त 2013 से निकोलेडियन पर देखावल जाए शुरू भइल। भारत में ई वर्तमान में निकोलेडियन चैनल पर देखावल जा रहल बाटे। ई सीरीज 160 से बेसी देसन के टीवी नेटवर्क सभ पर देखावल जाए खातिर बेचल गइल बा।
एह सीरीज में राइडर नाँव के एगो लड़िका लीडर के रोल में बा आ ओकरे टीम में मुख्य रूप से छह गो पिल्ला (पप) बाड़ें जे खोज आ बचाव काम करे में अलग-अलग किसिम के बिसेस्ता वाला पिल्ला हवें। कहानी के जगह एगो काल्पनिक शहर एडवेंचर बेय हवे जे समुंद्र किनारे के छोट शहर हवे। एहिजा के मेयर एगो महिला हई जे मेयर गुडवे नाँव से जानल जाली। पिल्ला सभ अपना-अपना अइसन कुकुरघर (डॉगहाउस) में रहे लें जे जरूरत के समय बिसेस किसिम के गाड़ी में बदल जालें।
मुख्य छह गो पप सभ में चेज़, पुलिस वाला पिल्ला; मार्शल, दमकल वाला पप; रॉकी, रिसाइकिल वाला पप; जूमा, पानी में बचाव करे वाला पप, रबल, कंस्ट्रक्शन के काम करे वाला पप आ स्काई नाँव के पिल्ली, एवियेटर (हवाई उड़ान वाली) पप हवें। इनहन के अलावा कभी कभार एवरेस्ट, बर्फीला जगह पर बचाव करे वाली, आ ट्रैकर नाँव के पप जंगल में खोज आ बचाव करे वाला पप देखलाई पड़े लें।
कहानी में औरी पात्र सभ में मेयर हमडिंगर आ उनके किटेन (बिलाई के बच्चा सभ) विलेन के रोल में रहे लें।
बालोद जिला
बालोद जिला भारत के छत्तीसगढ़ राज्य में एगो जिला बाटे। एकर मुख्यालय बालोद शहर बाटे। एकर कुल रकबा 3527 वर्ग कि॰मी॰ बाटे।
जनसंख्या
साल 2011 के जनगणना के हिसाब से बालोद जिला के कुल जनसंख्या 826165 बाटे आ जनसंख्या घनत्व 234 बाटे।
चूड़ी
चूड़ी या चूरी कलाई मे पहिरल जाए वाला एक ठो गहना हवे। ई बेलोचदार ब्रेसलेट हवे जे धातु, सीसा, लकड़ी, प्लास्टिक वगैरह से बने ला। पुरा दक्खिन एशिया में मेहरारू लोग में ई एक ठो पसंदीदा गहना हऽ। हिंदू औरत लोग एकरा के एहवात के चीन्हा माने लीं आ केहू एहवातिन औरत खाली हाथ ना रहे ला। औरत लोग के अलावा छोट लड़िका बच्चा सब के पहिरे खातिर छोट-छोट चुड़िला बने ला। मरद लोग कड़ा पहिरे ला जे चूड़ी के ही एक ठो रूप हवे।
चूड़ी के एक ठो रूप कंगन होला। सोना आ चानी के कंगन महँगा गहना सभ में गिनल जाला।
पलंग
पलंग एक किसिम के फर्नीचर होला जे सुते भा आराम करे के कामे आवे ला। आमतौर पर पलंग सभ में लकड़ी भा घातु के फ्रेम पर मोट गद्दा (मैट्रेस) फिट कइल गइल रहे ला। कुछ किसिम सभ में गद्दा के नीचे स्प्रिंग लागल बेवस्था भी हो सके ला।
सड़क (फिलिम)
सड़क साल 1991 में रिलीज भइल एगो हिंदी भाषा के फिलिम बा। ई रोमांटिक आ थ्रिलर कहानी पर आधारित फिलिम रहल जेकर निर्माता मुकेश भट्ट आ डाइरेक्टर महेश भट्ट रहलें। फिलिम में मुख्य किरदार में संजय दत्त आ पूजा भट्ट रहल लोग। हिजड़ा 'महारानी' के रोल में सदाशिव अमरापुरकर के विलेन के रोल के भी बहुत तारीफी भइल आ उनके एकरा खाती अवार्ड भी मिलल।
संगीत
इस फिल्म के लिये संगीत नदीम–श्रवण ने दिया है।
निकेलोडियन (भारतीय टीवी चैनल)
निकेलोडियन (Nickelodeon) लड़िकन खातिर एगो भारतीय टीवी चैनल बा। ई मुंबई में मुख्यालय वाला चैनल हवे जेकर मालिकी वायाकॉम 18 के लगे बा जे खुद वायाकॉम सीबीएस आ टीवी18 के संजुक्त इकाई हवे। ई मूल अमेरिकी टीवी चैनल भारतीय बराबरी वाला चीज हवे। एकरा देखे खातिर पइसा पेमेंट करे के पड़े ला।
अखबारन के लिस्ट
नीचे दिहल अखबारन के लिस्ट महादीप अनुसार सजावल गइल बाटे।
इहो देखल जाय
श्रेणी:सर्कुलेशन के अनुसार अखबारन के लिस्ट
मेज
मेज चाहे टेबल एक किसिम के फर्नीचर हवे जेकर ऊपर सपाट सतह होला जे पाया सभ पर टिकल रहे ला आ लिखे-पढ़े, खाना खाए भा कुछ सामान रखे के कामे आवे ला। मेज के ऊपरी सतह आमतौर पर चौकोर, गोल या अंडाकार हो सके ला आ पाया के संख्या एक से ले के कई ठे हो सके ला। आमतौर पर ई लकड़ी के बनल होला हालाँकि, अउरी कई चीज जइसे कि धातु, प्लास्टिक वगैरह के बनल भी हो सके ला। ऊपरी सतह खातिर शीसा के इस्तेमाल भी अक्सर देखे के मिले ला।
न्यू इयर
न्यू इयर चाहे न्यू इयर्स डे एगो तिहुआर भा उत्सव हवे जे नया साल सुरू होखे के उपलक्ष में 1 जनवरी के मनावल जाला, ओह सगरी जगहन पर जहाँ अंग्रेजी कैलेंडर के चलन बाटे।
बेमतारा जिला
बेमतारा जिला भारत के छत्तीसगढ़ राज्य में एगो जिला बाटे। एकर मुख्यालय बेमतारा शहर बाटे। एकर कुल रकबा 2855 वर्ग कि॰मी॰ बाटे।
जनसंख्या
साल 2011 के जनगणना के हिसाब से बेमतारा जिला के कुल जनसंख्या 197035 बाटे आ जनसंख्या घनत्व 69 बाटे।
समुंद्री प्रदूषण
समुंद्री प्रदूषण चाहे समुंदरी प्रदूषण में समुंद्र आ सागर सभ के पानी में अइसन पदार्थ के प्रवेश होला जे नोकसानदेह होखे। ई प्रदूषक तत्व सभ आम कचरा-कबाड़ हो सके ला, रासायनिक पदार्थ हो सके लें, प्लास्टिक हो सके ला, खेती किसानी के इस्तेमाल के खाद आ कीटनाशक के बह के समुंद्र में पहुँचे वाला हिस्सा हो सके ला आ अउरी किसिम-किसिम के नोकसान पहुँचावे वाला चीज हो सके ला। साथे साथ कौनों जगह के समुंदरी पानी में आक्रमणकारी प्रजाति के पहुँच जाए के भी समुंद्री प्रदूषण में गिनल जा सके ला।
लगभग अस्सी प्रतिशत समुंदरी प्रदूषण जमीनी सतह से चीजन के समुंद्र में पहुँचे से होला।
बिजयपुर जिला
बिजयपुर जिला भारत के छत्तीसगढ़ राज्य में एगो जिला बाटे। एकर मुख्यालय बिजयपुर शहर बाटे। एकर कुल रकबा 6562 वर्ग कि॰मी॰ बाटे।
जनसंख्या
साल 2011 के जनगणना के हिसाब से बिजयपुर जिला के कुल जनसंख्या 229832 बाटे आ जनसंख्या घनत्व 35 बाटे।
बिलासपुर जिला
बिलासपुर जिला भारत के छत्तीसगढ़ राज्य में एगो जिला बाटे। एकर मुख्यालय बिलासपुर शहर बाटे। एकर कुल रकबा 5818 वर्ग कि॰मी॰ बाटे।
जनसंख्या
साल 2011 के जनगणना के हिसाब से बिलासपुर जिला के कुल जनसंख्या 1961922 बाटे आ जनसंख्या घनत्व 337 बाटे।
बिंदुसार
बिंदुसार (297 ईपु - 273 ईपु) चाहे अमित्रघात ( संस्कृत: सत्रू सभ के बिनासक) चाहे अमित्रोघेट्स ( यूनानी: Ἀμιτροχάτης) मौर्य कुल के दोसरका सम्राट रहलें। ई मौर्य साम्राज्य के संस्थापक चंद्रगुप्त मौर्य के बेटा आ एह बंस के सभसे परसिद्ध शासक अशोक के पिता रहलें। बिंदुसार के जिनगी के दिया ओतना नईखे लिखाईल जेतना चंद्रगुप्त भा अशोक दिया लिखाईल बाटे।
जिनगी
बिंदुसार दिया बेसी बात जैन आ बौद्ध ग्रंथन से पता लागेला। बिंदुसार चंद्रगुप्त मौर्य के पूत रहन। चंद्रगुप्त सेल्योक्स १ निकेटर के धीया से बियाह कइले रहन एहसे लोग इहो मानेला जे बिंदुसार के माई यूनानी रही बाकिर एकर केवनो साक्ष्य ना मिलस। बारहामा सताबदी मे हेमचंद्र के लिखल जैन ग्रंथ परिशिष्टपरवन मे लिखल बा जे इनकर माई के नांव दुर्धरा बाटे।
नांव
बौद्ध ग्रंथ दीपवंस आ महावंस मे बिंदुसार के बिंदुसारो लिखल बा। जैन ग्रंथ जइसे की परिशिष्ठपर्वन आ हिन्दू ग्रंथ जइसे विष्णु पुराण मे इनकर नांव विंदुसार लिखल बा। आउरो सभ पुराण मे चन्द्रगुप्त के पूत के नांव दिहल बा जेकरा के लेखन संबंधी भूल मानल जा सकेला; श्रीमद्भागवत मे वरिसार चाहे वरिकार लिखल बा आ वायू पुरान मे भद्रसार चाहे नंदसार लिखल बाटे।
महाभाष्य मे चन्द्रगुप्त के पूत के नांव अमित्रघात देल बाटे। यूनानी लेखक लोग इनकरा अलित्रोघेट्स चाहे अमित्रोघेट्स कहले बा। बिंदुसार के देवानंपिय ओ कहल बाटे जे बाद मे असोको के कहल गइल। जैन ग्रंथ राजावली कथा मे इनकरा सिंहसेना कहल गइल बा।
बौद्ध आ जैन ग्रंथन के खीसा सभ मे ई लिखल बा जे बिन्दुसार के हुनकर नांव कइसे मिलल। दुनो मे लिखल बा जे चाणक्य चन्द्रगुप्त प माहूर के असर के काटे ला हुनकर जेवनार मे प्रतिदिन तनी सा माहुर फेंटत रहन। चन्द्रगुप्त ई ना जानत रहन आ एकदिन आपन गाभिन मेहरारू के आपना मे खियवलन। बौद्ध ग्रंथन मे लिखल बा जे रानी सात दिन मे लईका जने के रही, चाणक्य जब जनलन जे रानी अब ना बचिहें, ऊ तलवार से हुनकर मुड़ी अउर पेट काट देलन आ लईका के निकारि देलन, फेर सात दिन ले ओह लईका के मरल बकरियन के पेट मे धइलन। सात दिन प बिंदुसार जनमलन आ हुनकर नांव बिंदुसार एहसे धराइल काहेकी हुनकर देहि प बकरी के खून के ठोप (बिंदू) चुवत रहे। जैन ग्रंथ परिशिष्ठपर्वन मे लिखल बा जे रानी जसहिं मुअली चाणक्य हुनकर पेट काट के लईका निकार लेलन, तले माहुर के एगो ठोप लईका के माथा ले आ गइल रहे एही से हुनकर नांव बिंदुसार धाराइल।
कुल
असोकवदान मे बिंदुसार के तीनगो पुतन के नांव दिहल बा: सूसिम, असोक आ वितासोक। असोक आ वितासोक के महतारी सुभद्रांगी रही जे की चंपापुरी के रही। हुनकर जनम प एगो जोतिस कहले रहे जे एकर एगो पूत राजा होई आ एगो पुजेडी। हुनकर सेयान भइला प हुनकर पिता हुनका पाटलिपुत्र मे बिंदुसार के राजभवन लिआ गइलें। बिंदुसार के मेहरारू सुभद्रांगी के सुघरई के देखि जरनिआही मे हुनकरा राज के नाऊ बनइली। एक दिन बिंदुसार होकर बार बनावल देख के खुस भ गइलें त ऊ आपन रानी बने के इच्छा धइली। पहिले तऽ बिंदुसार होकर कुल के चलते ना कहले बाकिर जब पता लागल की ई ऊँच कुल के हई तऽ हुनकरा आपन मूख रानी बनाई लिहलें। ई जोड़ी के दुगो पूत भइल असोक आ वितासोक। बिंदुसार के असोक ना सोहात रहन एहसे की हुनकर देह के बानवट नीक ना रहे।
दिव्यदान के दोसरका खिसा मे जनपदकाल्यानी के असोक के महतारी कहल गइल बा। वमसट्ठप्पकसिनी मे धम्मा के असोक के महतारी लिखल बाटे। महावंस कहेला जे बिंदुसार 101 पूत आ 16 मेहरारू रहे। हेमे सभ से बड़ सुमन रहे आ सभ से लहुर तिस्सा रहे। असोक आ तिस्सा एक्के माई ले जनमल रहे।
राज
इतिहासकार उपेन्द्र सिंह अनुमान लगवले बाड़न जे बिंदुसार 297 ईशा पूर्व मे सम्राट बनल होइहन।
प्रादेसिक बिजय
सोरहमा सताबदि के तिब्बत के लेखक तारानाथ लिखले बाड़न जे बिंदुसार सोरह गो नगर के जीतल रहन। शैलेन्द्र नाथ कहेलन जे बिंदुसार राज के बिस्तार ना कईलन।
तक्षशीला बिद्रोह
महावंस मे लिखल बा जे बिंदुसार असोक के उज्जैन के प्रसासक बनवलन। असोकवदन कहेला जे बिंदुसार तक्षशीला के बिद्रोह के खतम करे ला असोक के भेजले रहन। बिंदुसार असोक के हथियार आ सेना ना दिहलन तब देव लोग आपन चमतकार से असोक के सेना दिहलन। जहिया सेना तक्खसिला चहुपल ओहिजा के लोग असोक से कहलस जे उ लोग के खाली बिंदुसार के मंत्रियन से दिक्कत बाटे बाकिर सम्राट से केवनो ओरहन नइखे। असोक बिना कोनो रोकावट के नगर मे ढुकलन आ देव लोग कहलस जे एक दिन ऊ सउसे पिरथी प राज करिहन। बिंदुसार के मुअला प फेर तक्खसिला देने बीद्रोह भइल आ अबरी सुसिम के बिदरोह मे भेजल गइल बाकिर उ सफल ना हो पइलन।
मंत्री सभ
रजावली कथा कहेला जे चन्द्रगुप्त के प्रधानमंत्री चाणक्य हुनकरा बिंदुसार के गद्दी प बइठावे के सलाह दिहलन। परिशिष्ठपर्वन कहेला जे चाणक्य बिंदुसारो के प्रधानमंत्री रहलन। एहमे एगो खिसा बा जेकरा मे लिखल बा जे चाणक्य एगो सुबंधू नांव के बेकत के मंत्री बनावे के सलाह दिहलन। बाकिर सुबंधू से जरत रहन आ हुनकरा ले बड़ मंत्री बनल चाहत रहन एहिसे ऊ बिंदुसार से कहलन जे चाणक्य हुनकर माई के पेट चिर देले रहन। एह बिंदुसार दोसर लोग के एह बात के पतियावत देखलन तऽ ऊ चाणक्य से नफरत करे लगलन। चाणक्य जवन की पहिलहीं बुढ़ा गइल रहन सभ छोड़ि के संथारा ले लिहलन। बादी मे जहिया बिंदुसार के आपन जनम के सांच पता लागल तऽ ऊ चाणक्य भीरी फेनु से मंत्री बने के निहोरा कइलन। जब चाणक्य एह बात के ना सकरलन तऽ बिंदुसार सुबंधू के चाणक्य मनावे ला कहलन। चाणक्य के मनावे के जगहा प सुबंधू हुनकरा जरा के मुआ देताड़न। बादि मे चाणक्य सरपला के चलते सुबंधू ओ के सभ छोड़ के भिक्खु बने पड़ि जाता।
असोकवदन कहेला जे बिंदुसार पान सए गो मंत्री रहऽसन जेमे से खल्लतक आ रधागुप्त असोक के बिंदुसार के मूअला प सम्राट बने मे सहायता कइले रहऽसन।
बिदेसी संबंध
बिंदुसार यूनानी लोगन जोर हित नाता लेखा संबंध बनाई जे धइलन। दैमाकोस बिंदुसार के दरबार मे यूनानी राजा एंटियोकस के राजदूत रहन। दैमाकोस "ऑन पिटी" नांव के एगो किताबो गहले रहन।  तीसरका सताबदि के यूनानी लेखक एंथिएनस आपन डिनोसोफिस्ट नांव के पुस्तक मे, हेगसेंदर के लेख के आधार प लिखले बाड़न जे: बिंदुसार एंटियोकस से मीठ दारू, सूखाइल अंजीर आ एगो सोफिस्त (सिक्षक) भेजे ला कहलन। एंटियोकस कहलन जे ऊ दारु आ अंजिर भेज दीहें बाकिर यूनान के नियम सोफिस्त भेजे के इजाजत ना देला।  बिंदुसार के सोफिस्त भेजे के से पता लागेला जे उ यूनानी दरसन सिखल चाहत होइहन।
डायोडोरस कहलन जे "पालीबोथरा" (पाटलिपुत्र) के सम्राट, यूनानी लेखक लैंबलस के सुआगत कइलन। एह सम्राट के लोग बिंदुसार नांव से चिन्हेला।
धरम
बौद्ध ग्रंथ समंतपासादिक आ महावंस कहेला जे बिंदुसार ब्राह्मण धरम के मानत रहन आ हुनकरा "ब्राहमन भत्तो" कहले बा। जैन स्त्रोत सभ कहेला जे बिंदुसार के पिता चन्द्रगुप्त जैन धरम अपना लिहले रहन। बाकिर ऊ सभ बिंदुसार प चुप रहले आ बिंदुसार जे जैन साबित करे के कोनो साक्ष्य नइखे। साँची मे मिलल बुद्ध धरम के मंदिर से ई पता लागेला जे बिंदुसार बौद्ध धरम के मानत रहन।
बौद्ध स्त्रोत सभ कहेला जे बिंदुसार दरबार के एगो अजीविक जोतीस असोक के महान सम्राट बने के भविसबानी कइले रहे। अलग अलग ग्रंथन मे एह बेकत के नांव पिंगलवत्स आ जानसन देल बा।
दिव्यदान कहेला जे राजकुमार सभ के खेलत देखत घड़ी बिंदुसार पिंगलवत्स से पूछलन जे एहमे से के सम्राट बने जोग बा, तऽ पिंगलवत्स असोक के नांव लीहलें बाकिर कोनो ठोस जबाब ना दिहलें काहेकि बिंदुसार असोक के ना मानत रहन। बाकिर सुभद्रंगी से ऊ असोक दिया कहले रहन। रानी हुनका से राज दरबार छोरे के कहली एहसे पहिले सम्राट हुनकरा से बरजोरि नांव पूछस। बिंदुसार के मूअला प पिंगलवत्स फेर दरबार मे आ गइलन।
महावंस कहेला जे रानी के कुलूपग (कुल के जोगी) रहलें। ऊ कस्सप बुद्ध बजी एगो अजगर मे जनमल रहन आ भिक्खु सभ के बात सुनि के बहुते बुद्धिमान हो गइल रहन। ऊ दरबार छोड़ देले रहन। असोक के सियान भइला प सुभद्रंगी असोक के भविसबानी बतइली। असोक फेर हुनकरा के दरबार मे बोलवन आ पाटलिपुत्र आवत बजी ऊ बिच्चे मे बौद्ध धरम के अपना लिहऽताड़न।
मरन
ऐतिहासिक साक्ष्य से पता लागेला जे बिंदुसार 270 ईशा पूर्व मे मुअल रहन। उपेन्द्र सिंह कहेलन जे बिंदुसार 273 ईशा पूर्व मे मुअल रहन। एलेन डेनिअलोऊ कहेलन जे बिंदुसार 274 ईशा पूर्व मे मुअल रहन। शैलेन्द्र नाथ सेन मानेलन जे बिंदुसार 273 ईशा पूर्व मे मुअल रहन आ ओकर चार बरिस बाद असोक सम्राट भइलन।
महावंस कहेला जे बिंदुसार आठाइस बरिस ले राज कइलन आ पुरान केहला जे ऊ पचीस बरिस के राज कइलन। बौद्ध ग्रंथ मञ्जुश्रीमूलकल्प कहेला जे ऊ 70 बरिस ले राज कइलन बाकिर ई सही नइखे।
सवँसे स्त्रोत ईहे कहेला जे बिंदुसार के मुअला प असोके सम्राट बनलन, भले सम्राट बने के परकिरिया सभन मे एक ना देले होखे। महावंस मे लिखल बा जे असोक उज्जैन के प्रशासक रहन आ बिंदुसार के मुअला प ऊ पाटलिपुत्र अइलन आ आपन निनानबे भाइयन के मार के सम्राट बनलन।
आसोकवदन मे लिखल बा जे, सुसिम जिनकरा बिंदुसार सभ से बेसी मानत रहन ऊ आपन लोहा के दसताना खल्लतक के देहि प बिग दिहलन, एह से खल्लतक लागल जे सुसिम सम्राट बने जोग नइखन। एहिसे ऊ 500 मंतरियन के सभा मे आसोक के सम्राट बनावे के बात कहलन आ संगे संगे इहो कहलन जे देवता लोग आसोक के महान सम्राट बने के असिस देले बाड़न। तानिए दिन प बिंदुसार बेमार भ गइलन आ सुसिम के सम्राट आ असोक के तक्खसिला के परसासक के आदेश दिहलन। ओह घड़ी सुसिम के तक्खसिला भेजल रहे जेने ऊ बिद्रोह के समाप्त करे के परयास करत रहन। जब सम्राट मुए के रहन तऽ मंत्री लोग बोलल जे अबहिन जहिया ले सुसिम पाटलिपुत्र नइखन आवत तले असोक के सम्राट बनाई दिहल जाव। बाकिर बिंदुसार एह सलाह प खिसिया गइलन। फेर असोक कहलन जे जदि हुनकर सम्राट बनल भाग मे लिखल बा तऽ देवता लोग अपने हुनकरा सम्राट बनइहन। बिंदुसार जसही मुअलन तसही देवता लोग असोक के मुकुट पेन्हा दिहलन। जब सुसिम ई खबर जनलन तऽ ऊ पाटलिपुत्र अइलन। बाकिर असोक के संघाती आ मंत्री राधागुप्त हुनकरा के जरत भट्टी मे धकेल के मुआ दिहलन।
राजावली कथा मे लिखल बा जे बिंदुसार असोक के सम्राट बनाई के सन्यास ले लिहऽताड़न।
धमतरी जिला
धमतरी जिला भारत के छत्तीसगढ़ राज्य में एगो जिला बाटे। एकर मुख्यालय धमतरी शहर बाटे। एकर कुल रकबा 2029 वर्ग कि॰मी॰ बाटे।
जनसंख्या
साल 2011 के जनगणना के हिसाब से धमतरी जिला के कुल जनसंख्या 799199 बाटे आ जनसंख्या घनत्व 394 बाटे।
गुलाबजल
गुलाब के पंखुरी सभ के अर्क निकाल के एकरा के सिरप में मिक्स क के गुलाब के सिरप भी बने ला जबकि भारतीय उपमहादीप में एकरा के चीनी के साथे मिला के गुलाब सकरी आ गुलकंद बने ला।
तमन्ना (1997 फिलिम)
तमन्ना महेश भट्ट द्वारा निर्देशित 1997 के हिंदी भाषा के ड्रामा फिलिम ह। मुख्य रोल में उनकर बेटी पूजा भट्ट रहली। परेश रावल, शरद कपूर आ मनोज वाजपेयी फिलिम के अन्य मुख्य कलाकार रहलें।
दि टाइम्स ऑफ इंडिया
दि टाइम्स ऑफ इंडिया (दि टाइम्स ऑफ इंडिया भा TOI) भारतीय अंग्रेजी अखबार बाटे। ई भारत के तीसरा सभसे ढेर बिके वाला अखबार आ दुनिया के सभसे ढेर बिके वाला अंग्रेजी भाषा के अखबार बाटे। भारत में सभसे पुरान अंग्रेजी अखबार हवे जे अभिन ले सर्कुलेशन में बाटे। बीबीसी एकरा के दुनिया के छह गो सभसे बेहतरीन अखबारन में शामिल कइले बा।
एकर मालिक आ प्रकाशक बेनेट कोलमैन कंपनी लिमिटेड बाटे जवना के मालिक साहू जैन परिवार बाटे। साल 2012 में ब्रांड भरोसा रपट के मोताबिक ई भारत के सभसे बिस्वस्नीय ब्रांड सभ में 88वां नंबर पर रहल। 2013 में ई एः रैंकिंग में 100वां अस्थान पर आ 2014 में 174वां स्थान पर रहल।
अखबार
अखबार (Newspaper, समाचारपत्र, اخبار) एक ठो धारावाहिक प्रकाशन  होला जे आमतौर पर समाचार (खबर), अउरी सूचना आ जानकारी परक लेख, आ परचार के सामग्री छापे ला। अक्सरहा ई एक ठो कम बढियाँ दर्जा के कागज, जेकरा के अखबारी कागज भी कहल जाला, पर छपे ला। बर्तमान में लगभग सगरी बड़ा अखबार सभ के ऑनलाइन प्रकाशन भी होत बाटे आ इनहन के ऑनलाइन अखबार या समाचार साइट कहल जाला।
अखबार, रोज-रोज, हप्तावार या महीना-वार छपे वाला हो सकेला जबकि कुछ हप्तावार छपे वाली अइसने चीज पत्रिका के रूप में होला जेकरा के साप्ताहिक पत्रिका कहल जाला।
आमतौर पर अखबार में राष्ट्रीय, अंतर्राष्ट्रीय आ लोकल स्तर के खबर; राजनीतिक बिस्लेषण, खेल जगत के खबर आ सिनेमा आ साहित्य से जुड़ल नया जानकारी छपे ला। लगभग सगरी प्रतिष्टित अखबारन में एक ठो पन्ना संपादकीय के भी होला आ आम-राय छापे के पन्ना भी होला जेकरा ऑप-ऍड पन्ना कहल जाला। दैनिक, यानि की रोज छपे वाला अखबार में साप्ताहिक रूप से अलग-अलग बिसय पर कुछ पन्ना के सप्लीमेंट भी छपे ला।
अखबार, पत्रकारिता के माध्यम के रूप में मीडिया के एक ठो प्रमुख अंग होला। ज्यादातर अखबार आजकाल बिजनेस बाड़ें जिनहन के आय के स्रोत बिक्री आ बिज्ञापन से बाटे। कुछ समाचार पत्र सरकारी फंडिंग वाला भी होलें (आंशिक भा पूरा तौर पर) जिनहन के जिंदा रहे खातिर कम मुश्किल हालत के सामना करे के पड़े ला। अखबार के चालू रहे आ लाभ में रहे खातिर कइल जाये वाला प्रयास के कारन अखबार के संपादकीय आजादी हमेशा केहू-न-केहू के इंटरेस्ट के बिसय रहे ला आ एही से ओह पर सवालिया निशान भी लगे ला।
अखबार अपना खबर खातिर खुद भी पत्रकार नियुक्त करे लें आ दूसरा समाचार एजेंसी सभ से भी खबर आ फोटो खरीदे लें।
साल 2005 के आसपास, पुरा दुनिया में रोज 6,580 अखबार छपें आ इनहन के 3950 लाख कॉपी बिके। बाद के समय में ऑनलाइन मीडिया के आगमन के बाद अखबारन के छपल संस्करण के बिक्री में गिरावट देखल गइल बाटे।
सरसो (पौधा)
सरसो एक किसिम के पौधा हवे जे ब्रैसीकेसी परिवार के ब्रैसिका आ सिनापिस जाति में आवे ला। एकरे बीया के सरसो कहल जाला जे तेल निकाले आ मसाला सभ में इस्तेमाल होखे ला।
कछुआ
कछुआ (Turtles) एक किसिम के जीव हवें जे बैज्ञानिक रूप से रेप्टाइल सभ के टेस्टूडाइन (Testudines) कुल में आवे लें आ अपना पसली सभ से बिकसित मजबूत खोल के कारन पहिचानल जालें। इनहन के कई प्रजाति पानी में रहे वाली होखे लीं जबकि कुछ कछुआ सभ जमीनी हिस्सा पर रहे लें।
दुर्ग जिला
दुर्ग जिला भारत के छत्तीसगढ़ राज्य में एगो जिला बाटे। एकर मुख्यालय दुर्ग शहर बाटे। एकर कुल रकबा 8542 वर्ग कि॰मी॰ बाटे।
जनसंख्या
साल 2011 के जनगणना के हिसाब से दुर्ग जिला के कुल जनसंख्या 3343079 बाटे आ जनसंख्या घनत्व 391 बाटे।
कैनोला
कैनोला तेल एगो बनस्पती तेल हवे जे सरसो परिवार (ब्रैसियासिया) के कुछ प्रजाति आ किसिम सभ के बीया के पेर के बनावल जाला आ खाए वाला तेल हवे। ब्रैसिया नापस, ब्रैसिया रापा आ ब्रैसिया जुन्सिया नाँव के प्रजाति सभ के किस्म के इस्तेमाल एह तेल के बनावे खातिर होखे ला।
नरकटियागंज (बिधानसभा क्षेत्र)
नरकटियागंज बिहार के पच्छिम चंपारण जिला मे एगो बिधानसभा क्षेत्र हऽ।
मलयाल मनोरमा
मलयाल मनोरमा (മലയാള മനോരമ) मलयालम भाषा के एक ठो दैनिक अखबार बाटे। ई केरल के कोट्टयम शहर से छपे ला। प्रकाशक मनोरमा कंपनी लिमिटेड हवे। ई पहिली बेर एक ठो साप्ताहिक (ह्प्तावार) अखबार के रूप में 22 मार्च 1890 के छपल, आ बर्तमान में एकर 200 लाख से ढेर पाठक बाने (21 लाख से ढेर सर्कुलेशन)।  मलयालम में मनोरमा के शाब्दिक अरथ मनोरंजन करे वाला होला।
वल्ड एसोसिएशन ऑफ न्यूजपेपर्स के अनुसार, 2011 ले के आँकड़ा के हिसाब से, ई दुनिया के पाँचवां सभसे ढेर सर्कुलेशन वाला अखबार रहल। भारत के संस्था ऑडिट ब्यूरो ऑफ सर्कुलेशन के मोताबिक ई 2013 में भारत के तीसरा सभसे ढेर बिके वाला आ केरल में सभसे ढेर बिके वाला अखबार रहल।
रेपसीड
रेपसीड (Brassica napus उपप्र. napus), चमकदार पीयर फूल वाला पौधा हवे जे ब्रैसीकासी (सरसो भा पत्तागोभी परिवार) के सदस्य हवे आ मुख्य रूप से ई एकरे बीया खातिर उपजावल जाला जे एगो तेलहन हवे। रेपसीड के कुछ किसिम सभ के कैनोला के नाँव से उपजावल जाला जिनहना में कम मात्रा में इरूसिक एसिड होला काहें से कि रेपसीड के सगरी किसिम सभ में ई बिसैला एसिड कुछ-न-कुछ मात्रा में मिले ला। रेपसीड एह तरीका से दुनिया भर के लेवल पर तिसरा सभसे बेसी मात्रा में इस्तेमाल होखे वाला खाए वाला तेलहन हवे आ दूसरा सभसे बड़ प्रोटीन के स्रोत के रूप में खाइल जाए वाला चीज हवे।
जाँजगीर-चाँपा जिला
जाँजगीर-चाँपा जिला भारत के छत्तीसगढ़ राज्य में एगो जिला बाटे। एकर मुख्यालय नैला जाँजगीर शहर बाटे। एकर कुल रकबा 3848 वर्ग कि॰मी॰ बाटे।
जनसंख्या
साल 2011 के जनगणना के हिसाब से जाँजगीर-चाँपा जिला के कुल जनसंख्या 1620632 बाटे आ जनसंख्या घनत्व 421 बाटे।
अरबी भाषा
अरबी (اَلْعَرَبِيَّةُ; अल अरबिय्याह) सामी भासा परिवार के एगो भासा हऽ। ई अरब के संपर्क भासा हऽ। एकर नांव अरब लोग के नांव प पड़ल बा। प्राचीन यूनान के लोग, अरब शब्द के प्रयोग ऊ जगह प रहे वला लोग बदे करत रहे, जवन पक्खिम मे पुरबी मिस्र, पूरब मे मेसोपोटेमिया, उत्तर मे लेबनान पर्वतमाला आ आ सीरिया से घेराइल रहे। अंतर्राष्ट्रीय मानकीकरण संस्था अरबी भाषा के, मानक रूप "आधुनिक मानक अरबी" संगे ओकर तीस गो रूपन के अलग अलग कोड दिहले बा। आधुनिक मानक अरबी के साहित्यिक अरबी कहल जाला काहे की ऊ पुरान अरबी के आधुनिक रूप हऽ।
जशपुर जिला
जनसंख्या
साल 2011 के जनगणना के हिसाब से जशपुर जिला के कुल जनसंख्या 852043 बाटे आ जनसंख्या घनत्व 146 बाटे।
गुलकंद
गुलकन्द के फायदे क्या हैं?...
अमृतम गुलकन्द खाने के बाद एक चम्मच लेवें। गुलकन्द पित्ताशय की गर्मी को शांतकर लिवर को क्रियाशील बनाता है और पेट साफ रखता है। जिन लोगों को आँतों की समस्या या एसिडिटी, गेस, जलन की शिकायत हो वे नियमित अमृतम'गुलकन्द का सेवन करें। यह जमे हुए मल को गलाकर पेट की सुप्त-कड़क नाड़ियों को मुलायम बनाता है। खुलकर भूख बढ़ाने की सर्वश्रेष्ठ ओषधि है।
अमृतम गुलकन्द रोज से निर्मित होता है। गुलकन्द रोज खाने से रोज-रोज के रोजा (भूख न लगना) आदि तकलीफों से राहत मिलती है। गुलकन्द पित्त नाशक होती है। दिमाग को शान्ति प्रदान करने में सहायक है।
गुलकंद एगो मीठ गाढ़ चटनी भा जैम नियर आइटम हवे जे गुलाब के पंखुरी के महक के बसा के चीनी के साथे बनावल जाला। ई भारतीय उपमहादीप, मने कि भारत, पाकिस्तान नियर देस सभ के ख़ास चीज हवे। एकर इस्तेमाल बिबिध पकवान सभ में, मीठा के आइटम सभ के बनावे में भा खुदे मीठा के आइटम के रूप में इस्तमाल होला। आयुर्वेदिक, यूनानी आ देसी जड़ी बूटी के रूप में भी एकर इस्तमाल होला आ ई ठंढा तासीर वाला मानल जाला।
भारतीय नया साल सभ के लिस्ट
भारत में नया साल दिवस कई गो अलग-अलग कलेंडर के हिसाब से मनावल जालें। देस के अलगा-अलगा भूगोलीय हिस्सा सभ में इनहन के चलन बा। इनहना में से कुछ सुरुज आधारित कलेंडर वाला बाड़ें, कुछ चंद्रमा के गति के आधार पर बने वाला कलेंडर के हिसाब से आ कुछ दुन्नो तरह के गणना पर आधारित कलेंडर के हिसाब से मनावल जालें।
तेल रिसाव
तेल रिसाव (Oil spill) अइसन घटना हवे जेह में मनुष्य के गतिविधि के चलते पानी में, बिसेस रूप से समुंद्र के पानी में, पेट्रोलियम हाइड्रोकार्बन सभ के तरल रूप में बहाव हो जाला आ ई एक किसिम के प्रदूषण हवे। शब्द के इस्तेमाल खासतौर पर पानी में पेट्रोलियम के रिसाव खातिर इस्तेमाल होला हालाँकि, अइसन रिसाव जमीन वाला हिस्सा में भी हो सके ला। पेट्रोलियम तेल ढोवे वाला टैंकर, पानी के जहाज (टैंकर जहाज), समुंद्र किनारे या समुंद्र के तीरे से कुछ दूरी पर के समुंद्र भीतरी तेल निकाले वाला प्लेटफार्म, या तेल के खदान से अइसन तेल पानी में पहुँच सके ला।
अइसन तेल रिसाव ओह इलाका के पर्यावरण आ जीव-जंतु सभ खातिर नोकसानदेह होला। एकर सफाई मुश्किल होला आ कई किसिम के चीज पर निर्भर करे ला कि एकरा के कइसे आ केतना साफ कइल जा सकत बा।
कबीरधाम जिला
कबीरधाम जिला भारत के छत्तीसगढ़ राज्य में एगो जिला बाटे। एकर मुख्यालय कवर्धा शहर बाटे। एकर कुल रकबा 4237 वर्ग कि॰मी॰ बाटे।
जनसंख्या
साल 2011 के जनगणना के हिसाब से कबीरधाम जिला के कुल जनसंख्या 584667 बाटे आ जनसंख्या घनत्व 195 बाटे।
टाइफून
टाइफून चाहे टाइफू (Typhoon) मजिगर बिकसित उष्णकटिबंधी चक्रवात हवें जे उत्तरी गोलार्ध में 180° से 100°E के बीचा में आवे लें। ई इलाका उत्तर-पच्छिम प्रशांत बेसिन कहाला आ चक्रवात के मामिला में दुनिया के सभसे सक्रिय इलाका हवे जहाँ पूरा दुनिया के लगभग एक तिहाई उष्णकटिबंधी चक्रवात आवे लें।
कांकेर जिला
कांकेर जिला भारत के छत्तीसगढ़ राज्य में एगो जिला बाटे। एकर मुख्यालय कांकेर शहर बाटे। एकर कुल रकबा 6513 वर्ग कि॰मी॰ बाटे।
धूरबवंडर
धूरबवंडर चाहे अंग्रेजी में डस्ट डेविल (Dust devil) एक किसिम के छोट बाकी सटीक तरीका से बनल बवंडर होलें जिनहन में हवा के तेज घुमरीदार बहाव जमीन के धूर के उड़ा के खम्हा नियर उठा देला। ई बवंडर बहुत देर ले ना रहे लें आ साइज में आधा मीटर डायमीटर वाला आ कुछ मीटर ऊँचाई वाला से ले के 10 मीटर डायमीटर आ 1000 मीटर के ऊँचाई वाला तक ले हो सके लें।
टॉरनैडो
टॉरनैडो चाहे टारनेडो (tornado) बहुत तेज घुमरीदार हवा के तूफान हवे। ई बवंडर भा चक्रवात के एगो किसिम हवे जेह में सेंटर में बहुत कम हवादाब के चलते चारो ओर से हवा सेंटर के ओर झपटे ला आ हवा के घुमरीदार खम्हा नियर बन जाला जे ऊपर आसमान में झंझावात के निचला हिस्सा से ले के धरती के सतह तक ले हाथी के सूंढ़ नियर या फिर कुप्पी नियर लटकल लउके ला। एही से एकरा के बहुत तेज घुमरियावत हवा के खम्हा के रूप में परिभाषित कइल जाला। अंग्रेजी में अइसन तूफान सभ के आमतौर पर ट्विस्टर, व्हर्लविंड भा साइक्लोन कहल जाला हालाँकि, मौसम बिज्ञान में साइक्लोन के मतलब चक्रवात होला जे हवा के घुमरीदार बहाव वाला सिस्टम खातिर अउरी ब्यापक रूप से होला जेह में अगर देखे वाला ब्यक्ति आसमान से नीचे के ओर एह सिसटम के देखे तब इनहन में हवा के बहाव उत्तरी गोलार्ध में घड़ी के सुई के बिपरीत आ दक्खिनी गोलार्ध में घड़ी के दिसा में होला।
धूरबवंडर
आमतौर पर ई खतरनाक ना होखे लें बाकी कभी-कभार बड़ आकार के होख्ले पर ई आदमी आ जानवरन के भी उड़ा सके लें।
टॉरनैडो
टॉरनैडो सभ बिबिध साइज आ आकृति के हो सके लें, अक्सरहा ई कुप्पी के आकृति में देखलाइ पड़े वाला बादर के रूप में होखे लें जे कपासीबरसाती बादर के निचला तली से नीचे जमीन की ओर लटकल रहे ला आ ऊपर बादर आ निचला हिस्सा में धूर-माटी आ कंजास घुमरीदार हवा के साथे चक्कर लगावत रहे ला। ज्यादातर टॉरनैडो सब के स्पीड 110 mph से कम्मे रहे ला आ ई लगभग 250 ft के गति से आगे बढ़े लें आ कुछ किलोमीटर तक जा के फिर गायब हो जालें। अगर बहुत बिनासक टॉरनैडो होखे तब इनहन में हवा के स्पीड 300 mph से बेसी हो सके ले आ ई 2 mi से ढेर डायमीटर वाला हो सके लें, जमीन पर कई दर्जन मील (100 किमी से बेसी) दूरी तय क सके लें।
सभसे ढेर टारनेडो अमेरिका देस में आवे लें। भारत में ई कभी कभार आवे लें उदाहरण खातिर 2010 में कलकत्ता के आसपास पच्छिम बंगाल में अइसन तूफान 13 अप्रैल के आइल जेह में काफी तबाही भइल रहे आ लगभग दस लाख लोग बेघर भइल; ई मानसून के नार्वेस्टर तूफान सभ के दौरान आइल रहे।
बल्टी
बल्टी चाहे बाल्टी एक तरह के बर्तन हवे जे आमतौर पर पानी भरे आ रखे के कामे आवे ला। ई गोलाई में लमछार (सिलेंडर नियर) बरतन होला जे ऊपर से खुलल रहे ला, साइड कुछ तिरछा होखे लीं जवना से नीचे तल्ली के ओर के गोलाई कम होखत जाले, ऊपर मुँह के ओर कड़ी नियर हैंडिल लागल रहे ला। बाल्टी लोहा, अल्मुनिया, पीतर चाहे फूल नियर धातु सभ के हो सके लीं, प्लास्टिक के बनल हो सके लीं, या फिर कौनों अउरी दूसर मटेरियल के बनल भी हो सके लीं।
कोरबा जिला
कोरबा जिला भारत के छत्तीसगढ़ राज्य में एगो जिला बाटे। एकर मुख्यालय कोरबा शहर बाटे। एकर कुल रकबा 6615 वर्ग कि॰मी॰ बाटे।
जनसंख्या
साल 2011 के जनगणना के हिसाब से कोरबा जिला के कुल जनसंख्या 1206563 बाटे आ जनसंख्या घनत्व 183 बाटे।
बवंडर
बवंडर (Whirlwind; व्हर्लविंड) एगो मौसम संबंधी घटना हवे जेह में हवा के घुमरीदार बहाव के चलते धरती के सतह के ऊपर हवा, धूर-माटी आ कंजास के एगो घुमरीदार खम्हा नियर बन जाला। ई बवंडर अचानक कौनों अस्थान के गर्म होखे या बहुत छोट पैमाना पर अस्थिरता बिकसित होखे के कारन बने लें। इनहन के आकार बहुत छोट से ले के बड़हन तक ले हो सके ला। ई कौनों भी सीजन में बन सके लें आ लगभग पूरा दुनिया में ई घटना देखे के मिले ला। इनहन के बड़ रूप के कई बेर गलती से चक्रवात कह दिहल जाला हालाँकि मौसम बिज्ञान में चक्रवात मजिगर बड़ पैमाना (सिनाप्टिक स्केल) पर हवा के घुमरीदार बहाव के कहल जाला। कई बेर टॉरनैडो के भी बवंडर कहल जाला हालाँकि ई बवंडर के एगो प्रकार (किसिम) भर हवे। छोट बवंडर धूरबवंडर (डस्ट डेविल) होलें जे कौनों छोट मैदान में भी एक जगह से दुसरे जगह जात देख्लाई पड़ सके लें।
बिसाल बवंडर आ टॉरनैडो सभ से काफी नोकसान भी हो सके ला काहें कि इनहन में हवा के गति बहुत तेज हो सके ले आ अपना रास्ता में पड़े वाला लगभग हर चीज के उखार के उड़ा सके लें जेवना से काफी तबाही होला। सभसे ढेर टॉरनैडो उत्तर अमेरिका में आवे लें। भारत के पच्छिम बंगाल में आ बांग्लादेस में ई अप्रैल मई के महीना में मानसून से पहिले नार्वेस्टर के दौरान आवे लें।
कोरिया जिला
कोरिया जिला भारत के छत्तीसगढ़ राज्य में एगो जिला बाटे। एकर मुख्यालय बैकुंठपुर शहर बाटे। एकर कुल रकबा 6578 वर्ग कि॰मी॰ बाटे।
जनसंख्या
साल 2011 के जनगणना के हिसाब से कोरिया जिला के कुल जनसंख्या 659039 बाटे आ जनसंख्या घनत्व 100 बाटे।
बल्टा
बल्टा धातु, लकड़ी, प्लास्टिक नियर मटेरियल के बनल बरतन होलें जिनहन में कौनों सामान (आमतौर पर लिक्विड) रखल आ ढोवल जा सके ला। ई गोलाई लिहले लमछार (सिलेंडर नियर) बर्तन होलें, ऊपर के मुँह खुलता होला जेह पर ढक्कन लगा के इनहन के बंद कइल जा सके ला। साधारण तौर पर ई दूध, पेंट, तेल आ अउरी अइसने सामान सभ के रखे आ ढोवे के कामे आवे लें।
चेतेश्वर पुजारा
चेतेश्वर अरविंद पुजारा (जन्म : 25 जनवरी 1988, राजकोट, गुजरात) एक ठे भारतीय टेस्ट क्रिकेट खेलाड़ी बाड़ें। पुजारा एक ठे दहिने हाथ क बल्लेबाज बाड़ें, जे घरेलू क्रिकेट में सौराष्ट्र के ओर से खेले नऽ। टेस्ट क्रिकेट में पुजारा ऑस्ट्रेलिया के ख़िलाफ़ 2010 के घरेलू शृंखला के दूसरे क्रिकेट टेस्ट मैच में पदार्पण कइनऽ। घायल वी वी एस लक्ष्मण के जगह पर टीम में शामिल पुजारा पहली पारी में खाली तीन गेंद क सामना कय के एक ठे चौका के साथ चार रन बनाय के आउट हो गइनऽ। पुजारा अइसन पचवां भारतीय बल्लेबाज बाड़ें जे अपने पहिलके मैच में चौथी पारी में अर्द्धशतक बनवले हउअं। चेतेश्वर पुजारा क टेस्ट क्रिकेट में सर्वाधिक स्कोर 206 ह। पुजारा अबहीं तक अपने टेस्ट क्रिकेट के करियर में 3ठे दोहरा शतक लगवले बाड़ें।
ई इंडिया ए के हिस्सा रहन जे २०१० मे इंग्लैंड गइल रहे आ ओह टूर मे इ सभ से बेसी रन बनवले रहन। २०११ में बीसीसीआई हिनकरा जोरे डी ग्रेड कॉन्ट्रैक्ट साइन कइलस। नीमन तकनीक आ लमहर पारी खेले के सकान गुने हीनकरा राहुल द्रविड़ आ वीवीएस लक्ष्मण के विकल्प बूझल जाए लागल रहे।
महासमंद जिला
महासमंद जिला भारत के छत्तीसगढ़ राज्य में एगो जिला बाटे। एकर मुख्यालय महासमंद शहर बाटे। एकर कुल रकबा 4779 वर्ग कि॰मी॰ बाटे।
जनसंख्या
साल 2011 के जनगणना के हिसाब से महासमंद जिला के कुल जनसंख्या 1032275 बाटे आ जनसंख्या घनत्व 216 बाटे।
ब्रॉडशीट
ब्रॉडशीट (broadsheet) पन्ना के आकार के अनुसार अखबार के प्रारूप या फॉर्मेट हवे, आ एह तरह अखबार के साइज सभसे बड़ा होला (22 इंच या 560 मिलीमीटर)। एकर आकार, अमेरिका में लगभग 15 इंच चौड़ा आ 20 इंच (या कुछ अधिक) लंबा होला अगर मुख्यपन्ना के नापल जाय। ब्रॉडशीट के शाब्दिक अरथ होखी बड़ा पन्ना आ एही बड़हन साइज के कारण एह तरह के अखबारन के ब्रॉडशीट अखबार कहल जाला। एकरे अलावा ई अखबार सभ के साथ कुछ गंभीर पत्रकारिता के भाव भी जुड़ल बतावल जाला। एकरे बिपरीत बर्लाइनर, कॉम्पैक्ट आ टेबलॉइड अखबार साइज में छोट होलें (टेबलॉइड के आकार 430 × होला)।
पहिला ब्राडशीट डच अखबार Courante uyt Italien के मानल जाला जवन सन् 1618 में छपल। इंग्लैंड में एह तरह के अखबार के प्रचलन अठारहवीं सदी में बढ़ल जब सरकार पन्ना के संख्या के आधार पर टैक्स वसूले सुरू कइलस। एह प्रकार से लागत आ कुछ अन्य आधार पर ई फॉरमेट में छपल अखबार सस्ता पड़ें।
बरतन
बरतन चाहे बर्तन धातु, माटी, लकड़ी चाहे अउरी दूसर कौनों मटेरियल के बनल चीज होला जे कौनों सामान रखे, खाना पकावे, खाना परोसे चाहे खाना खाये के कामे आवे लें। आम घरेलू बर्तन सभ में लोटा, बल्टी, गिलास से ले के भगौना, बटुली, कड़ाही, थरिया, कटोरी चम्मच नियर चीज सामिल बा। कुछ बर्तन सभ के इस्तेमाल सामान रखे भा ढोवे खातिर होला आ ई कंटेनर किसिम के बरतन होलें।
ब्रॉडशीट
भारत में ज्यादातर प्रतिष्ठित अखबार ब्रॉडशीट साइज के फॉर्मेट में छपे लें जइसे दि टाइम्स ऑफ इंडिया, दैनिक भास्कर, अमर उजाला, आज वगैरह।
आसाम में बाढ़
पूर्वोतर भारत के मैदानी राज्य आसाम में बाढ़ एगो हर साल आवे वाली प्राकृतिक आफत हवे। मुख्य रूप से ब्रह्मपुत्र नदी आ बराक नदी अपने सहायिका नदिन के साथे रेगुलर आवे वाली एह बाढ़ खातिर जानल जालीं। हालाँकि, इनहन के कई गो सहायिका जे अरुणाचल प्रदेश आ मेघालय से आवे लीं, उनहन में अचानक आवे वाली बाढ़ (फ्लैश फ्लड) के घटना भी देखे के मिले ला। राष्ट्रीय बाढ़ आयोग के मूल्यांकन के हिसाब से आसाम के लगभग 31.05 लाख हेक्टेयर जमीन बाढ़ से परभावित होखे के संका वाली बा जे एह राज्य के कुल रकबा के 39.58 % बाटे; जबकि पूरा भारत में कुल रकबा के खाली भर 10 % के लगभग बा। एह तरीका से पूरा भारत भर के बाढ़ के संका वाला एरिया के 9.4 % एरिया अकेल्ले आसामे में पड़े ला।
अभिन हाले में, मई 2020 में, भारी बारिस के चलते ई खबर आइल की बाढ़ से लगभग 30,000 लोग परभावित हो गइल बा आ 5 जिला सभ में फसल बरबाद भ गइल बा। बाकी मामिला एहिजे ना रुकल आ अक्टूबर 2020 ले कुल पचास लाख (5 मिलियन) लोग बाढ़ के चपेट में आइल, 123 लोगन के जान गइल आ 26 लोग जमीन भहराए से मुअल; कुल 5,474 गाँव सभ एह बाढ़ से परभावित भइलेन आ करीबन डेढ़ लाख लोगन के शरणार्थी कैंप में असरा लेवे के परल।
जलवायु
आसाम नम उष्णकटिबंधीय जलवायु वाला क्षेत्र में आवे ला।
बी. वी. पराड़कर
बाबूराव विष्णु पराडकर (जनम 16 नवंबर 1883 - ??) हिंदी के पत्रकार आ संपादक रहलें। पराडकर, बनारस से निकले वाला अखबार आज के संस्थापक संपादक रहलें आ सन् 1920 में एकरे स्थापना से ले के 1955 ले (बीच के कुछ साल छोड़ के) एकर संपादक रहलेन।
भूअर कानवाली बुलबुल
भूअर-कानवाली बुलबुल (Brown-eared bulbul; Hypsipetes amaurotis) एक किसिम के बुलबुल हवे जे पूरबी एशिया में बहुतायत से मिले ले। ई पूरबी एशिया के मूल निवासी चिरई हवे आ अपने निवास क्षेत्र के उत्तरी हिस्सा में बहुत संख्या में मिले ले। ई सखालीन प्रायदीप से ले के फिलिपींस ले के इलाका के पावल जाले।
राधे (2001 हिन्दी फिलिम)
राधे: योर मोस्ट वांटेड भाई प्रभु देवा के बनावल एगो हिंदी भासा के फिलिम हऽ। फिलिम के कथा कोरियाई फिल्म द आउटलॉज प आधारित बा। फिलिम मे सलमान खान, दिशा पटानी, रणदीप हुड्डा आ जैकी श्रॉफ लोग अभिनय कइले बा।
भूअर कानवाली बुलबुल
एकर लंबाई लगभग 28 सेमी (11 इंच) तक ले हो सके ले, ई मटियाहूँ-भूअर रंग के होले आ एकरे कान के लगे भूअर रंग के चकत्ती होला, छोटहन नोकीला मुकुट होला आ लमहर पोंछ होले। ई जंगल के चिरई हवे जे घन पेड़ सभ के बीचा में रहे ले, हलाँकि, बागान, पार्क आ बगइचा सभ में भी देखल जा सके ले। गर्मी के एकर मुख्य भोजन छोट किरौना होलें जबकि जाड़ा में ई मुख्य रूप से फल आ दाना खा के रहे ले।
नारायणपुर जिला
नारायणपुर जिला भारत के छत्तीसगढ़ राज्य में एगो जिला बाटे। एकर मुख्यालय नारायणपुर शहर बाटे। एकर कुल रकबा 6640 वर्ग कि॰मी॰ बाटे।
दैनिक भास्कर
दैनिक भास्कर भारत में हिंदीभाषा में छपे वाला एक ठो ब्रॉडशीट अखबार बाटे। वर्तमान समय में, 2016 में, ई भारत के सभसे ढेर सर्कुलेशन वाला अखबार बा। एकर प्रकाशन डी बी कॉर्प लि॰ नाँव क कंपनी करे ले आ मुख्य दफ्तर भोपाल में बाटे। दैनिक भास्कर के 2013-14 में दुनिया के चउथा सभसे ढेर सर्कुलेशन वाला अखबार रहल।
बुलबुल
बुलबुल माजिल साइज के चिरइन के एगो परिवार हवे जेह में 27 जाति आ लगभग 150 प्रजाति के चिरई आवें लीं; बैज्ञानिक शब्दावली में एह परिवार के पाइक्नोनोटिडाइ नाँव से जानल जाला। ई चिरई सभ लगभग पूरा अफिरका महादीप, अरब-ईरान वाला पच्छिमी एशिया के इलाका, दक्खिन एशिया, इंडोनेशिया आ जापान के दक्खिनी हिस्सा तक ले पावल जाली। कुछ प्रजाति काफी बड़ इलाका में पावल जाली जबकि कुछ अपना सीमित इलाका के प्रजाति हईं। उदाहरण खातिर अफिरका के ज्यादातर प्रजाति सभ बरखाबन में मिलेलीं जबकि एशिया वाली प्रजाति सभ खुला इलाका पसंद करे लीं।
सिपाही बुलबुल आ गुलदुम बुलबुल नियर प्रजाति सभ के पोसुआ बना के रखल जाला आ ई दुनों भारत में बहुत आम प्रजाति हईं स।
सिस्टमेटिक लिस्ट
वर्तमान में बुलबुल सभ के 27 गो जाति सभ के पहिचान भइल बाटे:
हिना
हिना साल 1991 में रिलीज भइल एगो हिंदी-भाषा के फिलिम बा। एह फिलिम के डाइरेक्टर रणधीर कपूर रहलें आ मुख्य भूमिका में ऋषि कपूर आ जेबा बख्तियार रहल लोग। फिलिम प्रेमकहानी पर आधारित रहल आ ओह समय में काफी पापुलर भइल रहे। एकर गाना बहुत हिट भइल रहलें।
आज
बरेली हलद्वानी पटना (कोलकाता संस्करण) रांची (धनबाद संस्करण) जमशेदपुर
आज हिंदीभाषा के एक ठो ब्रॉडशीट अखबार ह जे अपना मुख्य प्रकाशन स्थान बनारस के अलावा उत्तर प्रदेश, बिहार, झारखंड आ उत्तराखंड के कुल 12 स्थानन से छपे ला। आज के स्थापना हिंदी के बिकास आ आजादी के लड़ाई में सहजोग करे खातिर सन् 1920 में भइल।
इतिहास
आज के अस्थापना सन् 5 सितंबर 1920 के भइल आ एकर संस्थापक शिवप्रसाद गुप्त रहलें जबकि संस्थापक संपादक बी॰ वी॰ पराड़कर रहलें। एकरे स्थापना के पीछे शिवप्रसाद गुप्त के 1914 में सुरू भइल बिदेस यात्रा के दौरान मिलल प्रेरणा रहल जहाँ ऊ अन्य देसवन में अपना भाषा के खातिर प्रेम आ सम्मान देख के प्रभावित भइलेन। आज के संचालक मंडल द्वारा प्रकशित कर्तव्य सूचना पत्र पर एह अखबार क उद्देश्य लिखल बा - "भारत के गौरव की वृद्धि और उसकी राजनीतिक उन्नति ‘आज’ का विशेष लक्ष्य होगा।"
बीच के कुछ साल (1943 से 1947 ले) छोड़ दिहल जाय त बाबूराव विष्णु पराडकर सन् 1920 से 1955 ले ‘आज’ के सम्पादक रहलें। पराडकर के आज द्वारा दिहल योगदान खातिर हिंदी पत्रकारिता के पिता के उपाधि भी दिहल जाला। कमलापति त्रिपाठी 1932 में आज अखबार में अइलेन आ कुछ समय बाद उनुके संपादक आ पराड़कर के प्रधान संपादक बना दिहल गइल।
वर्तमान समय, अगस्त 2016 में, आज के प्रधान संपादक शार्दूल विक्रम गुप्त बाड़ें।
करेंसी
करेंसी भा करेन्सी (Currency) अपना सभसे बिसेस अरथ में, कवनों अइसन मुद्रा (मनी) के रूप होला जे आर्थिक लेनदेन के कामे आवे आ चलन में होखे; मुख्य रूप से बैंकनोट आ सिक्का सभ एह में आवे लें। आम परिभाषा ई हवे की करेंसी मुद्रा के अइसन सिस्टम हवे जे आम इस्तेमाल में आवत होखे, बिसेस रूप से कौनो देस के लोगन खातिर। एह परिभाषा के तहत अमेरिकी डालर, भारतीय रुपिया आ पइसा, यूरो, पाउंड, दीनार नियर मुद्रा के इकाई सभ करेंसी हईं। एह अलग-अलग करेंसी सभ के मूल्य आपस में बरोबर ना होला बलुक फारेन एक्सचेंज बजार में तय होला। एक तरह से देखल जाय त ई करेंसी सभ सरकारन द्वारा परिभाषित कइल जालीं आ इनहन के चलन आ स्वीकृति सीमित होला, मने कि हर देस के करेंसी हर देस में चले ई जरूरी ना बाटे।
गाँव
गाँव मानव बस्ती या समुदाय के एगो समूह होखेला। गांव pe kisan babut important haiके जनसंख्या कुछ सौ से कुछ हजार ले हो सकत बा। गांव ज्यादातर देहाती क्षेत्र में होखेला लेकिन शहरी गांव कुछ शहरी मुहल्लान खातिर प्रयोग हो सकत बा। गाँव हालांकि स्थायी होखेला लेकिन कुछ अस्थायी गाँव भी देखल जा सकत बा। गाँव में घर कुल एक दूसरा के नजदीक आ बहुत सटल हो सकेला। परम्परागत रूप से गाँवन में शहरन की अपेक्षा कम सुविधा कुल (शिक्षा, रोजगार, स्वास्थ्य आदि की) उपलब्ध होखेला।
पहिले, समाज में समुदाय के सामान्य रूप होत रहल गाँव जहां लोग जीविकोपार्जन खेती करत रहल लोग, गांव अइसन भी समाज के सामान्य रूप रहल जहां खेती-पाती ना होत रहल। कई संस्कृति में कस्बा या गांव के संख्या कम रहल, कुछ अनुपात में मात्र लोग शहर में रहत रहले। ओद्योगिक क्रांति बड़हन मात्रा में लोग के आकर्षित कइलस मिल आ फैक्ट्री कुल में काम करे खातिर। इ वजह से गाँव कुल कस्बा या शहर में बदले लागल। शहरीकरण लगातार बढ़े लागल, यद्यपि शहरीकरण हमेशा ओद्योगिकरण के वजह से मात्र ना बढेला।
हालांकि कई तरह के गांव मौजूद बाड़ी सन। ठेठ गांव छोट होत रहली सन, जे में 5 से 30 परिवार कुल रहत रहल। सामाजिक आ सुरक्षा कारण के चलते गांव में घर कुल एक साथ आस-पास होत रहली सन। गांव के चारों तरफ के जमीन पर खेती होत रहल।
लोहान्स्क पीपल्स रिपब्लिक
लोहान्स्क पीपल्स रिपब्लिक (Luhansk People's Republic (LPR चाहे LNR)) पूरबी यूरोप के यूक्रेन देस के पूरबी हिस्सा में एगो बिबादित इलाका बा जे अपना के खुद-घोषित रूप से अलगा आजाद राज्य माने ला जबकि यूक्रेन एकरा के अलगाववादी आ आतंकवादी समूह माने ला। रूस-यूक्रेन जुद्ध के चलते हाल में रूस द्वारा यूक्रेन पर हमला करे से ठीक पहिले रूस द्वारा एकरा के आजाद देस के मान्यता दिहल गइल।
गुलदुम बुलबुल
गुलदुम बुलबुल (Red-vented bulbul; Pycnonotus cafer) चिरई सभ के बुलबुल परिवार के एगो प्रजाति हवे। ई भारतीय उपमहादीप के मूल निवासी चिरई हवे आ भारत के अलावा श्री लंका आ बर्मा के कुछ हिस्सा आ तिब्बत के सटल इलाका सभ में पावल जाले। एकरा मधुर आवाज के चलते लोग एकरा के पोसे ला। एही कारन ई अपना मूल अस्थान के अलावा अउरी कई इलाका सभ में ले जाइल गइल जहाँ ई आपन आवास बना लेले बा; फिजी, सामोआ, टोंगा आ हवाई नियर जगह सभ पर ई जंगली चिरई के रूप में भी अब पावल जाले। अपना मूल जगह के अलावे दुसरे जगह पर जा के ढल जाए के चलते एकरा के दुनिया के 100 सभसे बेसी आक्रमणकारी प्रजाति सभ के लिस्ट में जगह मिलल बाटे।
रायपुर जिला
रायपुर जिला भारत के छत्तीसगढ़ राज्य में एगो जिला बाटे। एकर मुख्यालय रायपुर शहर बाटे। एकर कुल रकबा 13083 वर्ग कि॰मी॰ बाटे।
राजनंदगाँव जिला
राजनंदगांव जिला भारत के छत्तीसगढ़ राज्य में एगो जिला बाटे। एकर मुख्यालय राजनंदगांव शहर बाटे। एकर कुल रकबा 8062 वर्ग कि॰मी॰ बाटे।
रायपुर जिला
जनसंख्या
साल 2011 के जनगणना के हिसाब से रायपुर जिला के कुल जनसंख्या 4062160 बाटे आ जनसंख्या घनत्व 310 बाटे।
राजनंदगाँव जिला
जनसंख्या
साल 2011 के जनगणना के हिसाब से राजनंदगांव जिला के कुल जनसंख्या 1537520 बाटे आ जनसंख्या घनत्व 191 बाटे।
वी. वी. एस. लक्ष्मण
वेंगिपूरपु वेंकटसाईं लक्ष्मण जिनका '''वी. वी. एस. लक्ष्मण''' के नाँव से जानल जाला, एक ठे भारतीय क्रिकेट खेलाड़ी बाड़ें। लक्ष्मण दहिने हाथ क बल्लेबाज आऊर ऑफ स्पिनर हवें।
कॉपीराइट
कॉपीराइट चाहे कापीराइट (copyright) कौनों रचना के रचनाकार के मिले वाला एक किसिम के बौद्धिक संपदा (intellectual property) अधिकार हवे कि रचना के ओकरे rरचनाकार के अलावा चाहे ओकरे परमीशन के अलावा केहू दूसर नकल (कॉपी) न बना सके।   आम तौर पर ई कुछ निश्चित समय खातिर होला। रचना साहित्यिक, कलात्मक, शिक्षा के सामग्री, संगीत वगैरह हो सके ला। कॉपीराइट कौनों आइडिया भा बिचार के ओरिजिनल प्रकटीकरण के संरक्षित करे ला न कि खुद ओह आइडिया भा बिचार के। कॉपीराइट के कुछ सीमा भी हो सके लीं जे आमजनता के हित के निगाह में रखत होखें, जइसे की अमेरिका में फेयर यूज के सिद्धांत काम करे ला।
आमतौर पर पब्लिक कानून के द्वारा लागू करावल जाये वाला कॉपीराइट अधिकार रचनाकार के मौत से 50 से 100 साल के होखे ला, ई देस पर निर्भर करे ला।
सिपाही बुलबुल
सिपाही बुलबुल (Red-whiskered bulbul; Pycnonotus jocosus) चिरई सभ के बुलबुल परिवार के एगो प्रजाति हवे। ई उष्णकटिबंधी एशिया के मूल निवासी हवे आ अउरी उष्णकटिबंधी इलाका सभ में मनुष्य द्वारा पहुँचावल गइल बा जहाँ के जंगल सभ में ई आपन आवास बना लेले बाटे। ई भारत में पोसुआ चिरई के रूप में पोसल भी जाले।
उपप्रजाति
सिपाही बुलबुल के कुल 9 गो उपप्रजाति सभ के पहिचानल गइल बाटे: